Ja, en solcreme kan godt blive for gammel. For det første står der typisk på solcremen, hvor lang tid, den kan holde sig, når den er åben (typisk et lille billede af en åben dåse med tallet 12 ved siden af. Det betyder 12 måneder, ergo ét år).
En solcreme holder sig bedst, når den står tørt og mørkt, men nu er solcreme jo noget, som mange har liggende i bilen eller ihvertfald tager med ud. Den bedste måde at holde øje med sin solcreme på er at tjekke, om den virker harsk, lugter unormalt, eller konsistensen og farven er underlig. Bakterier og svampe kan desværre godt leve i en solcreme, så det er en rigtig god idé at tjekke til din solcreme i ny og næ.